 Sidoo kale qaar ka mid ah Wakiilada reer Somaliland ee Dalka Yemen ku sugan oo khadka telefoonka nagala soo xidhiidhay Xalay ayaa nooga war bixiyay xaaladooda nololeed iyo guud ahaan Soomaalida ku dhaqan, Sanca, Ticis, Cadan, Marab Iyo Xudayda oo duqayn xoog leh ay ku socotay maalimihii u dambeeyay islamarkaan ku gudoonsan oo wali raadinaya meel ay xasaskoodii la soo maraan,waxa ay noo sheegeen in guud ahaan magaalooyinkaasi Bandoo saaran tahay islamarkaana si xoog ah ay ugu socoto duqayn xaga cirka ah oo aan loo aabbe yeelayn,waxa kale oo ay sheegeen in hadii saddex maalmood oo kale duqayntu ay ku sii socoto ay khatar ku jiraan inay sii noolaadaan,iyagoo sheegay in cabsi xooglihi ay ka jirto magaalooyinkaasi oo dadka ku nooli ay ka baqayaan in madfac ku dhaco ama dhisme ku fadhiisto,iyagoo intaa ku daray in duqaymahaasi oo goobo bartilmaameedsan lala beegsanayo ay ilaa iyo hada ku nafwaayeen dad badan oo shacab ahi islmarkaana ay ku dhaawacmeen dad intaa ka sii badani. 